Foreløpig referat:

Til stede: Gisle Espeland, Espen Hatlehoel: Lillian Halvorsen, Nadia Sverd

Fra skolen: Marianne og Line

Forfall: Lill Randi Skaran, Vidar Kristoffersen, Mette Lilleng Pettersen og Vidar Kristoffersen.  
  
FAU var klar over mange forfall (også fra vara), men møtet ble omberammet på kort tid og av hensyn til skolebehovsplanen ble det likevel besluttet å gjennomføre møtet til tross for mange forfall.

Skolebehovsplan:

Nytt landskap når koalisjon har landet. Endelig avklart? Godt jobbet med aksjon!

Vi følger med på saken og vil se an utviklingen og se om saken krever ytterligere engasjement fra vår side før behandlingen i bystyret.

Planlagt demonstrasjon i morgen avlyses.

Hjertesone:   
FAU mener at det fungerer greit nå og tenker at dette i særlig grad gjelder barneskoler. Som ungdomsskole med god plass har vi ikke opplevd dette som et problem og opplever at vi har ressurser og kapasitet til å ev. håndtere tiltak på egen hånd. FAU vil derfor ikke initiere noen egen søknad fra Lindebøskauen.

Skoletur?  
Skolen har luftet at lange skoleturer i noen tilfeller har vært utfordrende, praktisk, økonomisk og med vekslende foreldreengasjement. Det er mye som må ordnes og organiseres også fra skolens side. Dette trekker ressurser, både økonomisk og organisatorisk.  
Turene har noe nytteverdi for skolen særlig etter at turene ble lagt til høsten fremfor vår (som tidligere). Dette medfører at det sosiale miljøet i klassen blir styrket.   
FAU mener dette må drøftes mer opp mot kommende foreldremøter? Kanskje det er mulig å få et fast (mer begrenset) opplegg?

Tre fremtidige alternativer:

* Fortsette.
* Mer begrenset (fast?) opplegg. Mulighet for en egen ordning hvor overskudd føres videre til neste år?
* Avslutte nåværende ordning.

Saken følges opp videre.

Eventuelt:   
  
Rektor opplyser at det kan se ut som om utfordringer mht. dagslyssituasjon/AML lar seg løse vha. omrokkering/endringer i bruk av klasserom. FAU orienteres om videre fremgang.